આંબેડકર માનતા હતા કે દલિતોનું શૌર્ય બીજા સમાજના લોકોના શૌર્યથી ઓછું નથી. તેમણે બ્રિટીશરોને વારંવાર કહ્યું કે તેઓ ફક્ત અસ્પૃશ્ય સૈનિકોની મદદથી જ પોતાનો અડ્ડો ભારતમાં જમાવી શકશે : આ માટે તેમણે પ્લાસીનું યુદ્ધ (૧૭૫૭) જે દુશાદોની મદદથી, વનદિવંશનું યુદ્ધ કે જે પરૈયાઓની મદદથી અને કોરેગાવનું યુદ્ધ જે મહારોની મદદથી જીતાયું હતું એવા ઉદાહરણો આપ્યા. અસ્પૃશ્યો અને નીચલી જાતના લોકો જ સૌથી પહેલા બ્રિટીશ સેનામાં જોડાયા કારણકે તેમને ખોરાક સંબંધિત નિષેધો ન હતા. બીજા વિશ્વયુદ્ધ વખતે ૧૯૪૩ માં આંબેડકરે ચમાર રેજીમેન્ટ બને તેની ચોકસાઈ રાખી અને તેણે જાપાનીઝ સામ્રાજ્યની સેના સામે લડત આપી તેને બર્માથી જ પાછી વાળી દીધી. બ્રિટીશરોએ ૧૯૪૫માં વિશ્વયુદ્ધ પછી બાકીની જાતોની લશ્કરી ટુકડીઓ જાળવી રાખી પણ આ ટુકડીને વિખેરી નાખી.